পরবর্তী সময়ে নোকিয়ার একাংশকে কিনে নিয়ে উইন্ডোজ ফোনকে নতুন করে সাজানোর চেষ্টা করে মাইক্রোসফট। নিয়ে আসে উইন্ডোজ ১০ মোবাইল। কিন্তু তাতে হিতে - বিপরীত হয়। নোকিয়ার নামে তাও যেটুকু ফোন বিক্রি হচ্ছিল, মাইক্রোসফট ফোনের দিকে তাকিয়েও দেখেনি স্মার্টফোন ব্যবহারকারীরা। নতুন বেশ কিছু ফিচার্স নিয়ে এলেও অ্যাপ স্টোরের অবস্থা সেই তিমিরেই থেকে যায়। এই অবস্থায় ২০১৫ সালের শেষের দিকে লুমিয়ার দুটি ফ্ল্যাগশিপ মডেল বের করে মাইক্রোসফট। কিন্তু তাতেও কাজের কাজ কিছুই হয়নি। এই দুটি মডেল যা বিক্রি হল,তা হাতে গোনা যায়।